杨最

杨最（），字殿之，號果斋，四川射洪人。明朝官员。官至太僕寺卿。

 生平 
治《詩經》，行二，由國子生中式正德二年（1507年）丁卯科順天府鄉試第一百十八名舉人，年三十四歲中式正德三年（1508年）戊辰科會試第一百十三名，第二甲第一百二名進士《明史》誤作正德十二年。授工部主事。历官都水司郎中，治水有功。嘉靖元年，出京为宁波府知府，调任黄州府。八年（1529年）九月升任河南按察司信陽兵备副使，调云南，十二年五月升辽东苑马寺卿，十四年十月以平辽阳广宁乱军功升一级，历升陕西右、左布政使，十八年十月入京为太仆寺卿。當時明世宗好神仙之術，重用陶仲文等方士。楊最上谏曰：“神仙乃山栖澡练者所为，岂有高居黄屋紫闼，兖衣玉食，而能白日翀举者？”帝大怒，立下詔獄，被廷杖而死。《明史·本纪第十七·世宗一》：“八月丁丑，太仆卿杨最谏服丹药，予杖死。”朝中大臣因此震懾，爭相諂媚方士。周天佐有《哭杨太仆》诗。隆庆元年，追赠右副都御史，谥忠节。《明史·列传第九十七》：杨最，字殿之，射洪人。正德十二年进士。授工部主事。督逋山西，悯其民贫，不俟奏报辄返。尚书李鐩劾之，有诏复往。最乃与巡按御史牛天麟极陈岁灾民困状，请缓其徵。从之。历郎中，治水淮、扬。值世宗即位，上言：“宝应氾光湖西南高，东北下。运舟行湖中三十余里。而东北堤岸不逾三尺，雨霪风厉，辄冲决，阴阻运舟，监城、兴化、通、泰良田悉遭其害。宜如往年白圭修筑高邮康济湖，专敕大臣加修内河，培旧堤为外障，可百年无患，是为上策。其次于缘河树杙数重，稍障风波，而增旧堤，毋使庳薄，亦足支数年。若但窒隙补阙，苟冀无事，一遇霪潦，荡为巨浸，是为无策。”部议用其中策焉。出为宁波知府。请罢浙东贡币，诏悉以银充，民以为便。累迁贵州按察使，入为太仆卿。世宗好神仙。给事中顾存仁、高金、王纳言皆以直谏得罪。会方士段朝用者，以所炼白金器百余因郭勋以进，云以盛饮食物，供斋醮，即神仙可致也。帝立召与语，大悦。朝用言：帝深居无与外人接，则黄金可成，不死药可得。帝益悦，谕廷臣令太子监国，“朕少假一二年，亲政如初。”举朝愕不敢言。最抗疏谏曰：“陛下春秋方壮，乃圣谕及此，不过得一方士，欲服食求神仙耳。神仙乃山栖澡练者所为，岂有高居黄屋紫闼，兖衣玉食，而能白日翀举者？臣虽至愚，不敢奉诏。”帝大怒，立下诏狱，重杖之，杖未毕而死。最既死，监国议亦罢。明年，勋以罪瘐死。朝用诈伪觉，亦伏诛。隆庆元年，赠最右副都御史，谥忠节。

家族 
曾祖杨景安。祖杨绍广，赠大理寺左寺丞。父杨澄，都察院左佥都御史進階大中大夫。嫡母傅氏，赠宜人；继母陽氏，封宜人；生母周氏。具庆下，兄旦、弟是（義官）、量、昺、𣆂、昊。

 注釋 

 延伸阅读 


參考文獻
《明史》，中華書局點校本

Zui
Category:射洪人
Category:明朝工部主事
Category:明朝工部郎中
Category:明朝寧波府知府
Category:明朝黃州府知府
Category:明朝河南按察司副使
Category:明朝雲南按察司副使
Category:明朝遼東苑馬寺卿
Category:明朝貴州按察使
Category:明朝陕西布政使
Category:明朝太僕寺卿
Category:諡忠節